Марко Ганчев
Пчели

chitanka.info

В неразцъфналата липа

бяха дошли пчелите.

Бъдещите цветове

висеха като кичурчета чер пипер.

Не се долавяше ни най-малко ухание.

А пчелите бяха дошли.

На скамейките,

под статуите на велики мъже,

влюбени двойки извайваха взаимно

красотата на телата си.

Те още не знаеха

дали ще вкусят

от меда на материнството.

А пчелите бяха дошли.

Пчели преди цвета.

Пчели преди плода.

Пчелите на надеждата

и на труда…

1967

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.